Samarqandda keksa ayolning boshiga chelak kiydirgan yigitlar qilmishlaridan afsusda (video)

Yaqinda ijtimoiy tarmoqlarda tarqalgan video ko`pichilikni larza keltirdi. Unda keksa ayolning boshiga chelak kiydirgan va boshiga urgan yigitlarning qilmishi aks etgan edi.
Samarqandda joriy yilning may oyida sodir etilgan ushbu qonunbuzarlik holati yuzasidan Yoshlar telekanalining "Davr" informasion dasturida videolavha namoyish etildi. 
Ma`lum bo`lishicha, ushbu kabihlikni Shirinbek Abduraxmonov (1997 yilda tug`ilgan), Anvar Mardonov (1993 yilda tug`ilgan) va Doniyor Baxriddinov (2003 yilda tug`ilgan)lar sodir etgan. 
Aniqlanishicha, jabrlangan ayol 1961 yilda Samarqand viloyatida tug`ilgan X.B. ekani aniqlangan. Rahmatjon ismli yigi ayolning boshiga chelakni kiygazgan, Shirinbek Abduraxmonov esa vaziyatdan foydalanib uning boshiga musht tushirgan, Anvar Mardonov esa voqeani telefoniga tasvirga olgan.
Doniyor Baxriddinov esa Anvarning telefonidagi videolavhani ko`rgani zahoti Instagram ijtimoiy tarmog`iga yuklagan.
Ularga nisbatan Jinoyat kodeksining 277-moddasi 2-qismiga asosan jinoyat ishi qo`zg`atilgan.